Kivonat Jászberény Város Önkormányzata Képviselő-testületének 2012. január 11-én megtartott ülésének jegyzőkönyvéből

***Jászberény Város Önkormányzata Képviselő-testületének***

***9/2012. (I. 11.) Kt. határozata***

***az Észak-alföldi Operatív Program keretében meghirdetett „Önkormányzati tulajdonú belterületi utak fejlesztése” című, ÉAOP-3.1.2/A-11. kódszámú pályázat benyújtásáról, saját forrás biztosításáról***

1. Jászberény Város Önkormányzatának Képviselő-testülete (a továbbiakban: Képviselő-testület) egyetért az Észak-alföldi Operatív Program keretében meghirdetett „Önkormányzati tulajdonú belterületi utak fejlesztése” című, ÉAOP-3.1.2/A-11. kódszámú pályázat műszaki tartalmával, a szükséges önerő biztosításával és – mindezekkel a feltételekkel – támogatja a pályázat benyújtását.
2. A Képviselő-testület a beruházás megvalósítása érdekében 20.000.000,-Ft forint saját forrást Jászberény Város Önkormányzatának 2012. évi költségvetése terhére, további 77.754.000,-Ft saját forrást Jászberény Város Önkormányzatának 2013. évi költségvetése terhére biztosít.
3. A Képviselő-testület felhatalmazza Dr. Szabó Tamás polgármestert a pályázattal kapcsolatos nyilatkozatok, szerződések és megállapodások aláírására.
4. A Képviselő-testület jelen határozatával a 175/2011. (VII. 13.) Kt. határozatot hatályon kívül helyezi.

**Határidő**: 2012. január 31.

**Felelős**: Dr. Szabó Tamás polgármester (a 3. pont vonatkozásában)

Kiss József PH Közgazdasági Iroda vezetője (a 2. pont vonatkozásában)

Lányi László PH Városüzemeltetési és Fejlesztési Iroda vezetője

**Erről értesül:**

1. PH Közgazdasági Iroda – helyben
2. PH Városüzemeltetési és Fejlesztési Iroda – helyben
3. Jász-Nagykun-Szolnok Megyei Kormányhivatal – Szolnok
4. Képviselő-testület valamennyi tagja, valamint a Városüzemeltetési és Fejlesztési Bizottság és a Pénzügyi Gazdasági és Tulajdonosi bizottság külsős tagjai

**Dr. Szabó Tamás sk. Dr. Gottdiener Lajos sk.**

**polgármester jegyző**

Kivonat hiteléül:

Jászberény, 2012. január 12.

(Dr. Bessenyei Lilla)

irodavezető